عمران خان سے زلفی بخاری اور شہزاد اکبر سے  متعلق سوالات

سوال نمبر 64
پی ڈبلیو35 میاں عمر ندیم نے گواہی دی ہے کہ سپریم کورٹ آف پاکستان کے  21.03.2019کے حکم کی روشنی میں رجسٹرار سپریم کورٹ نے بحریہ ٹاؤن کراچی سے متعلق اراضی کے  460 ارب روپے کی ادائیگی کے لیے مخصوص اکائونٹ کھولا ۔ ثبوت میں یہ بھی ہے کہ مذکورہ اکاؤنٹ کا ذکر رازداری کے معاہدے میں کیا گیا تھا جو صرف بحریہ ٹاؤن پرائیویٹ لمیٹڈ کراچی کی جانب سے زمین کی قیمت کی ادائیگی کے لیے تھا اور ریاست پاکستان کا اکاؤنٹ نہیں تھا۔ آپ اس کے بارے میں کیا کہتے ہیں؟۔
جواب
یہ غلط ہے پی ڈبلیو  35 کے شواہد ریکارڈ اور حقائق کے بر خلاف ہیں۔تاہم استغاثہ  نے جن گواہوں کو ترک کیا انہیں بلایا جائے کیونکہ عدالتی گواہوں سے سب کچھ واضح ہو جائے گا۔

سوال نمبر 65
پی ڈبلیو35 میاں عمر ندیم کے ثبوت میں ہے کہ شریک ملزم ذوالفقار عباس بخاری 04.04.2019 اور 30.04.2019 کے درمیان آپ کے معاون خصوصی تھے۔اس وقت جب القادر ٹرسٹ کا وجود بھی نہیں تھا، 458 کنال 4 مرلہ 58 مربع فٹ زمین بحریہ ٹاؤن  نے خریدا ور بعد ازاں آپ کے شریک ملزم ذوالفقار عباس بخاری کے ذریعے القادر یونیورسٹی ٹرسٹ کے نام پر منتقل کیا گیا۔ آپ اس کے بارے میں کیا کہتے ہیں؟۔
جواب
  یہ غلط ہے، 458 کنال 4 مرلہ 58 مربع فٹ زمین القادر ٹرسٹ کے نام پر ذوالفقار حسین بخاری کے ذریعے اس وقت کے لیے اس زمین کے کسٹوڈین کے طور پر منتقل کی گئی تھی کیونکہ اس وقت ٹرسٹ بنانے اور رجسٹریشن کے عمل میں تھا اور بعد میں مذکورہ اراضی القادر یونیورسٹی پراجیکٹ ٹرسٹ کو منتقل کی گئی جو کہ ابھی تک مذکورہ ٹرسٹ کے نام پر موجود ہے۔ استغاثہ کی طرف سے پیش کردہ دستاویزی ثبوت میں اس حقیقت کا باقاعدہ ذکر کیا گیا ہے۔تاہم استغاثہ  نے جن گواہوں کو ترک کیا انہیں بلایا جائے کیونکہ عدالتی گواہوں سے سب کچھ واضح ہو جائے گا۔

سوال نمبر 66
 پی ڈبلیو 35 میاں عمر ندیم نے گواہی دی ہے کہ آپ کے شریک ملزمان ملک ریاض حسین اور شہزاد اکبر 11.07.2019 کو بنی گالہ میں آپ کی رہائش گاہ پر تشریف لائے۔ آپ اس کے بارے میں کیا کہتے ہیں؟۔
جواب
 یہ غلط ہے، تفصیلی جواب دیا جاچکا ہے ۔تاہم استغاثہ  نے جن گواہوں کو ترک کیا انہیں بلایا جائے کیونکہ عدالتی گواہوں سے سب کچھ واضح ہو جائے گا۔

سوال نمبر 67
پی ڈبلیو35 میاں عمر ندیم کی گواہی کے مطابق شریک ملزم شہزاد اکبر نے آپ کے لیے 02.12.2019 کو ایک نوٹ لکھا ، جس میں یہ دکھایا گیا تھا کہ یہ رقم ریاست پاکستان کو واپس بھیجی جانی تھی۔اس نے خود چل کر مذکورہ نوٹ آپ کو تھمایا اور آپ سے منظور کرایا۔یہ بھی ثابت ہے کہ آپ ملزم نے مذکورہ نوٹ پیشگی سرکولیشن کے بغیر کابینہ کے سامنے رکھنے کی ہدایت کی تھی۔ آپ اس کے بارے میں کیا کہتے ہیں؟۔
جواب
یہ غلط ہے، تفصیلی جواب جوابات میں دیا گیا ہے تاہم اس طریقہ کار میں قانون اور قواعد سے کوئی انحراف نہیں کیا گیا۔تاہم استغاثہ  نے جن گواہوں کو ترک کیا انہیں بلایا جائے کیونکہ عدالتی گواہوں سے سب کچھ واضح ہو جائے گا۔

سوال نمبر 69
پی ڈبلیو35 میاں عمر ندیم کے ثبوت میں ہے کہ آپ نے اپنے شریک ملزم شہزاد اکبر کے ملی بھگت سے مذکورہ رازداری کے معاہدے پر پہلے ہی دستخط کر رکھے تھے، جس پر آپ کے شریک ملزم ضیاء المصطفٰی نسیم نے بھی بطور گواہ دستخط کیے تھے۔یہ بھی ثابت ہے کہ رازداری کے معاہدے کی کابینہ کے 03.12.2019  کے اجلاس میں منظوری سے پہلے ہی حکومت پاکستان کی جانب سے  06.11.2019 کو این سی اے کو پیش کر دیا گیا تھا۔پی ڈبلیو 35 کے ثبوت میں یہ بھی ہے کہ مذکورہ معاملے میں وزارت قانون و انصاف، وزارت خارجہ اور وزارت خزانہ سے رائے حاصل نہیں کی گئی۔ آپ اس کے بارے میں کیا کہتے ہیں؟۔
جواب
یہ غلط ہے،ریکارص پر ملی بھگت کا کوئی ثبوت موجود نہیں اور نہ ہی کابینہ ڈویژن اور اے آر یو کے کسی گواہ نے شہزاد اکبر کے ساتھ میری ملی بھگت کے بارے میں کوئی بات کہی۔ کابینہ کی طرف سے 03.12.2019 سے پہلے کسی کو رازداری کے معاہدے پر دستخط کرنے کی منظوری نہیں دی گئی۔ اس بات کا کوئی ثبوت دستیاب نہیں ہے کہ 06.11.2019 کو این سی اے کے پاس رازداری معاہدہ جمع کرایا گیا تھا ۔وزارت قانون  وانصاف ،وزارت خارجہ اور وزارت خزانہ کے نمائندوں نےکابینہ کے  03.12.2019  کے اجلاس میں شرکت کی اور ہر چیز مذکورہ وزارتوں کے علم میں تھی۔ استغاثہ کے اپنے شواہد میں یہ چیز موجود ہے کہ ای میل کی اصلیت نامعلوم اور غیر مصدقہ ہے جس کے ذریعے مبینہ دستخط شدہ رازداری معاہدہ منظر عام پر لایا گیا۔ تفتیشی افسر نے گواہی کے دوران اعتراف کیا کہ اس نے ای میل کی اصلیت،اسے بھیجنے والے اور مواد کی تصدیق نہیں کی۔ مبینہ معاہدہ مورخہ 06.11.2019 ایک جعلی اور من گھڑت دستاویز ہے جس پر اس وقت کے پی ایم کی طرف سے تشکیل دی گئی کابینہ کمیٹی کے ارکان نے بھی حیرانگی کا اظہار کیا تھا اورتبصرہ کیا تھا کہ وزیر اعظم کے اس وقت کے معاوں خصوصی اور گواہ کے دستخط کے نیچے تاریخ کی توثیق ایک ہی ہینڈ رائٹنگ میں لیکن مختلف فارمیٹس میں کیا گیا ہے۔کمیٹی کے سربراہ نے تبصرہ کیا کہ صرف فرانزک تجزیہ ہی جعلسازی کی تصدیق کر سکتا ہے۔ کابینہ کمیٹی کی اس رائے کی موجودگی میں، تفتیشی افسر نے مذکورہ معاہدے کے فرانزک آڈٹ کرانے کی زحمت تک گوارا نہیں کی تاکہ مورخہ 06.11.2019 کی رازداری معاہدے کی صداقت اور اصلیت کا پتہ لگایا جا سکے۔ مزید برآں وزیر اعظم کے اس وقت کے معاون خصوصی کے بارے استغاثہ کی اپنی معتبر ٹریول ہسٹری سے پتہ چلتا ہے کہ رازداری کے مبینہ  معاہدے پر دستخط کرنے کی تاریخ کو یا اس کے آس پاس دستخط کنندہ اور گواہ دونوں نے کبھی بیرون ملک سفر نہیں کیا اور وہ ملک میںہی موجود تھے۔استغاثہ نے باہمی قانونی معاونت کے ذریعے این سی اے سے رازداری معاہدہ نہیں منگوایا اور نہ ہی این سی اے اسلام آباد، پاکستان کے کسی اہلکار کو اپنی تفتیش میں شامل کیا ہے تاکہ 06.11.2019 کو مبینہ طور پر دستخط شدہ معاہدے کی سچائی کا پتہ لگایا جا سکے۔یہاں یہ بتانا بھی ضرروی ہے کہ مورخہ 06.11.2019 کے اصل معاہدے کی عدم موجودگی میں قانون شہادت آرڈر 1984 کے مطابق اس معاہدے پر بطور ثبوت انحصار نہیں کیا جاسکتا۔ استغاثہ کے اپنے گواہ پی ڈبلیو 30 نے اعتراف کیا کہ اس معاملے کا ریکارڈ ہائی کمیشن آف پاکستان برطانیہ میں موجود ہے۔ اس کیس کے تفتیشی افسر نے جان بوجھ کر بد نیتی سے اس ریکارڈ کو حاصل نہیں کیا اور نہ ہی برطانیہ میں پاکستان کے ہائی کمیشن سے کسی کو شامل تفتیش کیا۔تاہم استغاثہ  نے جن گواہوں کو ترک کیا انہیں بلایا جائے کیونکہ عدالتی گواہوں سے سب کچھ واضح ہو جائے گا۔

القادر ٹرسٹ ریفرنس میں سابق وزیر اعظم عمران خان کا 342کا بیان